
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/718
URBROJ: 251-13-11-16-22-3
Zagreb, 4. travnja 2022.
				
Z A P I S N I K

s 11. sjednice Vijeća Mjesnog odbora „Nikola Tesla“, održane 4. travnja 2022. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Dario Dedić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora „Nikola Tesla“, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 10. sjednice koji je prihvaćen JEDNOGLASNO.

Predsjednica predlaže slijedeći
DNEVNI RED

1. Prijedlog zaključka o postavljanju javne rasvjete na dječjem igralištu između Osnovne škole Augusta Šenoe i Športske gimnazije
2. Aktualna problematika područja Mjesnog odbora „Nikola Tesla“
3. Pitanja, prijedlozi i obavijesti

koji je prihvaćen JEDNOGLASNO.


























Ad 1. Prijedlog zaključka o postavljanju javne rasvjete na dječjem igralištu između Osnovne škole Augusta Šenoe i Športske gimnazije

Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
(u privitku)

Vijeće Mjesnog odbora „Nikola Tesla“ suglasno je sa postavljanjem javne rasvjete na dječjem igralištu između Osnovne škole Augusta Šenoe i Športske gimnazije

Ad 2. Aktualna problematika područja Mjesnog odbora „Nikola Tesla“

Predsjednica informira nazočne o primljenim mailovima i ostvarenom u zadnjih mjesec dana:
· Zvečajska 26 – prijavljena komunalnom redaru zapuštena i otpadom zatrpana lokacija
· Zorkovačka/kolni ulaz u Ericsson – prijavljena komunalnom redaru zapuštena i otpadom zatrpana lokacija
· Susedgradska 3 – divlje odlagalište otpada, prijavljeno komunalnom redaru
· prijave građana na jaku zvonjavu crkve sv. Josipa – prijavljeno u župni ured i zamoljeni ukoliko bi mogli stišati zvono (Mjesni odbor nema ovlasti)
· obavljen poziv prema Gradskom uredu za upravljanje imovinom i stanovanje, potvrđeno da su prostori Ozaljska/Mokrička bez korisnika, „Sfera“ treba poslati pismo namjere, naknadno je došlo i službeno očitovanje Gradskog ureda da se vodi postupak povrata vlasništva
· projekt „Pongračevo se budi“, predsjednica prenosi informacije
· održana je koordinacija Vijeća gradske četvrti s predsjednicima Mjesnih odbora, predsjednica prenosi informacije:
· predsjednica je izradila projekt uređenja Parka u Zorkovačkoj ulici, projekt uređenja Parka u Susedgradskoj ulici i projekt uređenja trim - parka u Brloškoj ulici, te je sve poslano na Vijeće gradske četvrti
· prenesena je informacija o javnom pozivu za smještaj ukrajinskih izbjeglica
· nije moguća nabava kalendara i rokovnika – članovi vijeća traže dodatne upute Mjesne samouprave u vezi ove informacije
· u Bosiljevskoj ulici je srušena kuća koja je prijetila prolaznicima
· prenesen je poziv Srednje škole – Centra za odgoj i obrazovanje za humanitarnu uskrsnu prodaju
· dijete je palo u parku u Zorkovačkoj ulici i pritom udarilo glavom u rub bazena te roditelji žele da se bazen ukloni, prema informacijama Vijeća gradske četvrti park je kulturno dobro i ne smije biti intervencija bez dozvole nadležnog Gradskog ureda
· održana je anketa o imenovanju javne lokacije na području Trešnjevke - sjever imenom Zvonka Špišića, rezultati ankete su trenutno nepoznati jer se moraju zbrojiti svi glasovi

Ad 3. Pitanja, prijedlozi i obavijesti

Članovi vijeća su prije sjednice naišli na zamrljane stolove u dvorani za sastanke te se povela rasprava kako bi svaki korisnik prostora trebao počistiti iza sebe i koristiti prostorije u skladu sa svojim odobrenjima o korištenju prostora. Član Vijeća Ivan Žanić, komentira da bi mjesna samouprava trebala upozoriti na nepravilnosti korištenja prostora kao što su činili i u prošlim godinama. Predsjednica komentira da nije znala da je takva praksa. Ostali članovi vijeća se slažu sa članom Vijeća Ivanom Žanićem.
Član Vijeća Ivan Žanić obavještava prisutne da ga je kontaktirao Miro Mišak u vezi razmještaja kontejnera za reciklažni otpad, o istom će predsjednica kontaktirati Vijeće gradske četvrti i tražiti više informacija.


Sjednica je završila u 18:20 sati.

